احتشام الحق سلفی

احتشام الحق  (سلفی)  والد کا نام محمد سیف الدین  ان کا تعلق صوبہ بہار (ہندوستان) کے ضلع دربھنگہ کے جالے بلاک کے تحت دیورا بندھولی گاؤں سے ہے۔ ان کے داد حافظ محمد نور الحق اپنی پنچایت کے مکھیا تھے اور منفرد شناخت رکھتے تھے۔جبکہ نانا عبید الرحمن ساکن اجرا، مدھوبنی بہار (ہندوستان) ایک مجاہد آزادی تھے۔ (بحوالہ دیدوران بہار : از پروفیسر طرزی )  
 تعلیم: حافظ ، عالم، ایم اے اردو، بی ایڈ، ڈپلوما ان جرنلزم اینڈ ماس کمیونکشن، ڈپلوما ان عربی (قومی کونسل برائے فروغ اردو زبان، نئی دہلی)  دار العلوم احمدیہ سلفیہ دربھنگہ کے علاوہ مولانا آزاد نیشنل اردو یونیورسٹی حیدر آباد، للت نارائن متھلا یونیورسٹی دربھنگہ سے تعلیم حاصل کی۔
 ان کا تعلق تصنیف و تالیف، تبصرہ نگاری، صحافت، ترجمہ نگاری اور درس و تدریس سے ہے۔  روزنامہ انقلاب سے بحیثیت رپورٹر وابستہ ہیں اور نئی تعلیم  راجکیہ بنیادی ودیالیہ مجھولیہ حیاگھاٹ (دربھنگہ) میں بحیثیت معلم ۸ جولائی ۲۰۱۴ء سے وابستہ ہیں۔  
 اردو دنیا، بک ریویو، تمثیل نو، پندرہ روزہ الہدی، قومی تنظیم وغیرہ میں ان کے تبصرے شائع ہوچکے ہیں۔ ان کے علاوہ مختلف رسائل و جرائد میں بھی تبصرے شائع ہوتے رہتے ہیں۔  ان کے مضامین و مقالات اخبار و رسائل میں جگہ پانے کے ساتھ ساتھ کئی اہم کتابوں میں بھی جگہ پاچکے ہیں۔  
 درج ذیل کتابیں شائع ہوچکی ہیں۔
 ۱۔ طرزی اور طرز سخن  
 ۲۔ المیزان (پروفیسر ظفر حبیب کے تبصروں کا مجموعہ) 
 ۳۔ دار العلوم احمدیہ سلفیہ : صد سالہ مد و جزر 
 ۴۔ ذکر جمیل (پروفیسر ارشد جمیل کی حیات و خدمات کے چند نمایاں پہلو)  
 ۵۔ متفرقات طرزی  (جلد دوم)  
 ۶۔ ہر روز روزِ عید  : قومی اور بین الاقوامی سطح پر منائے جانے والے یادگار ایام  اس کتاب میں ہندوستان اور دنیا بھر میں منائے جانے والے یادگار اور تاریخی ایام کے بارے میں معلومات  اردو میں دی گئی ہے جو اردو میں اپنے  موضوع پر منفرد کتاب ہے۔
 ۷۔ متفرقات طرزی (جلد چہار) 
 ۸۔ طرزی سے ہم کلامی (پروفیسر طرزی سے کئے گئے انٹرویو کا مجموعہ)  بحوالہ: دربھنگہ نامہ از شکیل احمد سلفی
 رضا کار تنظیم پرتھم کے لیے بچوں کے نصاب پر مبنی مختلف مضامین کی  چوبیس (۲۴) کتابوں کا انگریزی سے اردو میں ترجمہ کیا ہے۔